
Bangkang papel sa rumaragasang krisis 


ga bangkang papel ang iniaalok ni Gloria Arro- 
M: upang maitawid ang mga manggagawang 

Pilipino sa rumaragasang krisis sa ekonomya, 
tungo sa ibang bansa kung saan, aniya'y daan-daan li- 
bong trabaho ang naghihintay lamang sa kanila. 

Inaakala ni Arroyo na sa pagtutulak sa mga Pilipi- 
no na magtrabaho sa ibang bansa ay maikukubli niya 
ang lumalalang problema ng disempleyo sa Pilipinas 
at mapalalabas na siya'y may malasakit sa mga Pilipi- 
no. Ito'y kahit pa magmukhang malaking recruiting 
agency ang Malacafang. Subalit katulad ng iba pa ni- 
yang hakbangin at gimik sa harap ng kasalukuyang 
krisis sa kabuhayan, walang mabuting idudulot ang 
mga ito sa mamamayang Pilipino. 

Malaking kabulastugan ang pagtutulak ni Arroyo 
sa mga Pilipino na makipagsapalaran sa ibayong da- 
gat. Nito lamang Abril, matapos bumyahe sa Dubai at 
ianunsyo ni Arroyo na may mahigit 200,000 
trabahong naghihintay para sa mga Pilipi- 
no doon, nalantad na ilandaang migranteng 
Pilipino ang ilang buwan nang naghahanap ng paraan 
na makauwi matapos walang datnang hanapbuhay do- 
on (tingnan ang kaugnay na artikulo). 

Inililihim ni Arroyo ang totoong 
kalagayan ng trabaho 
sa Dubai at 
kalakhan ng 
Middle East. Mu- 
la noong huling 
kwarto ng 
nakaraang 
taon, daanlibong 
dayuhang mang- 
gagawa na ang nasisi- 

sante at napauuwi mula sa Middle East. Tinatayang 
halos kalahati ng 13 milyong dayuhang manggaga- 
wang nasa Middle East ngayon ay masisisante at pau- 
uwiin hanggang sa susunod na taon. Nanganganib din 
ang marami sa mahigit dalawang milyong manggaga- 
wang Pilipino na naroon ngayon. Dumarami na rin ang 
kaso ng mga pinauuwing manggagawa mula sa Eu- 
rope, Japan, Korea, Taiwan at iba pang bansa bunga 
ng pandaigdigang kapitalistang krisis. 

Ang lumalalang problema ng mga dayuhang mang- 
gagawa sa Middle East ay salamin na lamang ng na- 
gaganap sa buong mundo. Katunayan, malaking baha- 
gi ng tinatayang 40 milyong manggagawang mawa- 
walan ng trabaho ngayong taon ay mga mi- 
granteng manggagawa mula sa mga 
atrasadong bansa na maoobligang 
umuwi na lamang at du- 

magdag sa lumalaking disempleyo 
sa kani-kanilang bansa. 

Sa kabila nito, itinutulak pa rin 
ni Arroyo na mangibang-bansa ang 
mga manggagawang Pilipino para 
masagpang ang kahit kahuli-huli- 
hang trabahong pwedeng masimot 
pa sa ibayong dagat at makapagpa- 
dala ng dolyar. Batid ni Arroyo na 
oras na bumagsak ang remitans ng 
mga migranteng manggagawa na 
siya na lamang nakasusuhay nga- 
yon sa naghihingalong ekonomya 
ng bansa, magdudulot ito ng mala- 
king lamat sa kanyang patuloy na 
paghahari. 

Sa buong daigdig, ang Pilipinas 
ang pinakabulnerable sa marami- 
hang pagpapauwi ng mga mangga- 
gawang nagtatrabaho sa ibang 
bansa. Mahigit 25% ng kabuuang 
pwersang paggawa nito ang nakiki- 
pagsapalaran sa ibayong dagat da- 
hil walang makitang matinong tra- 
baho sa bansa. Noong 2008, mahi- 
git 12 milyon na ang dokumenta- 
dong migranteng Pilipino. Mas ma- 
laki pa ito kung bibilangin ang mga 
di dokumentado. Tanda ng despera- 
syon sa ilalim ng kasalukuyang ka- 
lagayang pangkabuhayan sa bansa, 
umaabot na ngayon sa 10,000 Pili- 
pino (mula 3,000 noong nakaraang 


taon) ang nag-aaplay ng pasaporte 
bawat araw sa hangaring makapag- 
trabaho sa ibang bansa. 

Ang ekonomya ng Pilipinas ang 
numero unong nakasalalay sa dayu- 
hang remitans, na katumbas na 
ngayon ng 10% ng kabuuang pro- 
duksyon (Gross Domestic Product) 
at halos 50% ng reserbang dolyar 
(Gross International Reserves) ng 
Pilipinas. Bunga ng maramihang 
pag-uwi ng mga migranteng mang- 
gagawa, tinatayang bababa nang 
hanggang 15% ang kabuuang remi- 
tans ngayong taon. Malaki ang pe- 
ligrong tuluyang dumausdos ang 
ekonomya bunga ng pagliit ng re- 
mitans ng mga migranteng Pilipi- 
no. 

Kaalinsabay, patuloy na buma- 
bagsak ang lokal na produksyon at 
kalakal. Palatandaan nito ang pag- 
dausdos ng pangunahing “industri- 
ya” sa bansa, ang malamanupaktu- 
ra ng mga pyesang elektronik na 
bumubuo sa halos 70% ng kabuu- 
ang eksport ng bansa. Noong naka- 
raang taon, bumulusok ang eksport 
nito nang 50% dahil sa pagbagsak 
ng pandaigdigang pamilihan nito. 
Bumagsak din nang 50% nitong 
nakaraang taon ang direktang da- 
yuhang pamumuhunan, na siyang 


pangunahing sumusuhay sa pro- 
duksyon sa mga export processing 
zone at iba pang malamanupaktura 
at reeksport. Pangunahing respon- 
sable rito ang pagpapatupad ng 
imperyalistang patakaran ng “glo- 
balisasyon” na lalong nagwasak sa 
lokal na ekonomya nitong nagda- 
ang mga dekada. 

Samantala, wala namang naisa- 
sagawang matinong hakbangin ang 
rehimen para makalikha ng sapat 
at makabuluhang trabaho sa loob 
ng bansa. Naglaan si Arroyo ng 
P350 bilyong pondo na aniya'y 
“pampasikad ng ekonomya,” suba- 
lit kahit isang kusing ay wala na- 
mang ipinupuhunan sa produkti- 
bong industriya o sa pagpapatupad 
ng reporma sa lupa. Masahol pa'y 
mapupunta lamang ang kalakhan 
nito sa bulsa ng pangkating Arroyo 
at sa mga pakana nila para maka- 
pangunyapit pa sa poder. Sa katu- 
nayan, ang rekurso ng gubyerno ay 
nakalaan para bayaran ang mga da- 
yuhang utang ng gubyerno, pabun- 
datin ang militar at pulisya at sak- 
malin ng ganid na nanghaharing 
pangkatin. 

Patuloy na nakapako sa napaka- 
babang antas ang sahod ng mga 
manggagawa at kawani. Salat ang 
pondo para sa mga batayang serbi- 
syong panlipunan. At wala na 


Nilalaman ngang inihahaing tunay na solu- 
syon sa mamamayan ay lalo pa si- 
lang pinipiga sa pamamagitan ng 
karagdagang pasaning buwis. 

Sa harap ng tumitinding krisis 
at kawalang malasakit ng rehimeng 
Arroyo sa mga inaapi't naghihirap, 
lalong lumilinaw sa mamamayang 
Pilipino na wala silang ibang masu- 
sulingan kundi ang manindigan, 
kumilos at lumaban. Ang paglaban 
nila sa mga patakaran ng rehimen 
at pagkilos upang wakasan ang 
naghaharing bulok na sistema ang 
tanging paraan para maiahon nila 
ang kanilang mga pamilya at ang 
bayan sa kumunoy ng krisis na ka- 
nilang kinasasadlakan. ABI 

wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


2 ANG BAYAN Abril 21, 2009 


Klinikang bayan 
Tatlong bagong layang bihag ng BHB 
Matatagumpay na opensiba ng BHB 
5 sundalo, sugatan sa Bontoc 6 
General Sodusta, bigo sa Bicol 6 
Ika-38 anibersaryo ng KAGUMA, ginunita 7 
Makabayan: Pwersa sa labang elektoral 8 
Pananalanta ng pasistang estado 
Panghaharas ng militar sa Davao City 
Lider ng BHB, tinortyur ng militar 
Lumad bilang paramilitar 
Mga sibilyan sa Rizal, ginigipit 
Progresibong doktor, pinaslang 
Balita 


Mga kasinungalingan ang tanging iniuwi ni Arroyo 


mula sa Dubai 


agpakulo si Arroyo ng “job summit” sa Dubai, 

kabisera ng United Arab Emirates (UAE), kung 
saan kinapulong niya nitong kalagitnaan ng Abril 
ang 16 na nangungunang tagapaempleyo mula sa 
UAE at iba pang bansa sa Middle East upang mama- 
limos ng mga karagdagang trabaho roon para sa 
mga manggagawang Pilipino. Pangunahing pinag- 
interesan ni Arroyo ang UAE nitong nakaraang mga 
taon dahil pinakamarami na itong tinatanggap na 
mga dayuhang manggagawa. Pagkarating na pagka- 
rating ni Arroyo mula sa Dubai, inianunsyo ng Ma- 
lacahang na nakakuha umano si Arroyo ng panga- 
kong 221,131 bagong trabaho mula roon at sa iba 
pang bansa sa Middle East, hiwalay pa sa mga tra- 
bahong nakalap na rin daw ng Philippine Overseas 
Employment Administration. 

Ngunit kabaligtaran ng pinalalabas ng Malaca- 
Aang na bukas pa sa maraming dayuhang mangga- 
gawa ang UAE, naghihigpit na ito ngayon sa pag- 
papapasok ng mga dayuhang manggagawa. Bunga 
ito ng matindi nang pagtama ngayon ng pandaigdi- 
gang krisis pampinansya at pang-ekonomya sa UAE. 


Mula 25% hanggang 75% ng mga negosyo (laluna 
sa sektor ng komersyo, konstruksyon/pabahay at 
pamumuhunan) sa UAE ay nagbabagsakan at nagsa- 
sarahan ngayon. Natigil na ang mahigit 5500 bil- 
yong halaga ng mga proyektong konstruksyon sa 
UAE na dating may pinakamaraming ineempleyong 
dayuhang manggagawa roon. 

Mula noong Oktubre 2008, umaabot sa 2,000 
dayuhang manggagawa bawat araw sa UAE ang tu- 
matanggap ng pormal na abiso na sinisisante na si- 
la at pinauuwi sa pinanggalingan nilang bansa. Mas 
marami pa ang nasisisante at napauuwi nang wala 
nang anumang abiso. Isang kabalintunaan na sa pa- 
nahong nasa UAE si Arroyo, ang 137 Pilipinong 
drayber na napangakuan ng trabaho roon ay tatlong 
buwan nang naghihintay pero walang makuhang 
trabaho. Napilitan silang mangalkal sa mga basura- 
han para lamang may makain. 

Ganito na rin kalala ang tama ng krisis sa Oman, 
kaya mula pa noong Hulyo 2008 ay ipinagbawal na 
nito ang pagpapapasok ng karagdagang mga dayu- 
hang manggagawa sa bansa. ABI 


Matagumpay na gawaing medikal 
ng BHB sa Southern Mindanao 


TOTES FED 
EFLI 
n Ai 
No pa 


ANG BAYAN Abril 21, 2009 


Chad sa kanilang tanggapan sa loob ng himpi- 
lan ng isang yunit ng hukbong bayan sa bulu- 
bunduking bahagi ng Southern Mindanao Region. 
Abala sila sa paghahanda ng taunang ulat medi- 
kal ng kanilang yunit. Si Ka Mian ang tumata- 
yong upisyal medikal ng isang kumpanya ng Ba- 
gong Hukbong Bayan habang si Ka Chad ang 
kanyang katuwang. Sa kabuuan ay 26 na 
medik silang nakatipon noon sa himpilan. 
Ayon sa inihahanda nilang ulat, umabot 
sa 3,730 pasyente ang naserbisyuhan ng is- 
tap mula Hulyo 2007 hanggang Oktubre 
2008, kabilang ang mga Pulang man- 
dirigma at libu-libong residente sa 
mga baryong saklaw ng kanilang ope- 
rasyon. 
Naisagawa nila ang pagbibigay ng 
kinakailangang serbisyong medikal sa 


Ness sa isang kompyuter si Ka Mian at Ka 


masa sa pamamagitan ng paglulunsad ng mga klinikang ba- 

yan. Sa ilang pagkakataong pina- 
hintulutan ng sitwasyon, nakapag- 
sagawa rin sila ng mga konsultas- 
yon sa mga indibidwal. Kabilang sa 
mga karaniwang sakit na kanilang 
nalapatan ng lunas ang trangkaso, 
dysentery, sinusitis, tonsillitis, ma- 
larya, amoebiasis, hyperacidity, 
pulmonya, urinary tract infection at 
ulcer. May kakayahan din silang 
magsagawa ng ilang menor na pag- 
oopera tulad ng pagtuli at pag- 
tatanggal ng cyst at ingrown na 
mga kuko. 

Sistematikong pinangangalaga- 
an ng istap medikal ang kalusugan 
ng mga kapwa nila Pulang mandi- 
rigma. Araw-araw, mayroong itina- 
talagang medic of the day (MD) pa- 
ra natitiyak na sumusunod sa regu- 
lasyon ng sanitasyon ang bawat 
kubo, kusina at palikuran. Isang 
halimbawa nito ang pagtitiyak na 
isterilisado ang mga lunch box ng 
bawat mandirigma sa kusina laluna 
kapag may epidemya sa lugar. Tini- 
tiyak din nila na may hukay ang 
bawat tim o iskwad para sa was- 
tong pagtatapon ng basura. Ang 
mga MD ang nagmomonitor sa mga 
maysakit at nag-uulat sa kanilang 
katayuan sa sentral na kumand. 

May nakatalagang medik sa ba- 
wat tim o iskwad. Sila ang may pa- 
ngunahing responsibilidad sa pag- 
subaybay sa mga pasyente. Tiniti- 
yak nila na naiinom nga ng mga 
maysakit ang takdang mga gamot 
at pana-panahon silang nagtse- 


Gawaing medikal sa mga taktikal 


na opensiba 

Ry ng mga tungkulin ng istap medikal ang pagbibigay-serbi- 
syo sa mga sugatan sa panahon ng mga taktikal na opensiba. 

Alinsunod sa patakaran ng BHB, sa paghahanda pa lamang para sa 

opensiba ay kasama na ang istap medikal. 

Dahil kasa-kasama ang mga istap medikal sa mga taktikal na 
opensiba at may mga panahong napapasabak din sa mga labanan, 
dumadaan din sila sa mga pagsasanay militar katulad ng iba pang 
Pulang mandirigma. 

Sa karanasan nina Ka Mian, mahaba-habang panahon ang ini- 
lalaan sa paghahanda ng mga suplay medikal kapag maglulunsad ng 
taktikal na opensiba. Unang-una, kailangang maihanda ang mga ka- 
gamitan at gamot para sa pag-ampat ng pagdurugo tulad ng elastic 
bandage, top dressing, cotton balls at mga gamot na pang-emer- 
gency. Tinitiyak ding isterilisado ang mga pang-ineksyon at mga 
instrumento para sa menor na pag-oopera at nakaimbak nang anes- 
tisya. 

Kailangang pagkaisahin ang lahat ng mga sangkot na medik 
para maging maayos ang paggampan ng bawat isa sa mga gawaing 
nakaatas sa kanila. Ikatlo, inaayos na ang sistema ng stationing o 
paghahati ng mga medik at kanilang mga tungkulin. 

May tatlong istasyon ang istap medikal sa panahon ng labanan. 
Ang unang istasyon ay nakatalaga sa frontline o firing line at sila 
ang inaasahang maglalapat ng pangunang lunas sa mga sugatang 
mandirigma at maghahatid sa kanila sa pangalawang istasyon. Sa 
pangalawang istasyon ginagamot ng nakatalagang mga medik ang 
pasyente. Nakapwesto ang istasyon na ito sa main body. Sa ikatlong 
istasyon o mobile station ay inihahanda ang mga kagamitan para sa 
pag-aatras ng mga sugatan tulad ng mga balangkat, istretser, du- 
yan, malong, pisi at iba pa. 

Bahagi ng pangkalahatang pagsasanay-militar ang paglulunsad 
ng maikling kurso sa pangunang lunas sa buong pwersa ng BHB pa- 
ra maging mulat ang lahat ng mandirigma bukod pa sa mga medik 
at maarmasan ang lahat ng kaalamang medikal. ABI 


tsek-ap ng kanilang presyon at iba 
pang vital sign. 

Binibigyan din ng sapat na 
atensyong medikal ang mga 
indibidwal na pumapasok sa 
himpilan at yaong mga hu- 
mihingi ng partikular na 
tulong. Madalas itong 
mangyari laluna kapag 
napag-aalaman ng 
taumbaryo na may 
yunit ng BHB na na- 
kahimpil malapit sa 
kanilang baryo. Sadya 


nilang hinahanap ang mga mandi- 
rigma para rito. 

Sa karanasan ng mga kasama sa 
SMR, napakalaki ng ambag ng ga- 
waing medikal sa pag-oorganisa la- 
luna sa mga lugar na nirerekober. 
Sa pagsasagawa ng gawaing medi- 
kal, lalong nagiging malinaw sa 
masa na ang BHB ang tunay nilang 
hukbo. 

Sa kabilang banda, ibinahagi 
rin ni Ka Chad ang magaspang na 
katangian ng AFP na nagsagawa ng 
Civac sa isang baryo ng Composte- 

la Valley noong Mayo 2008. 

“Doon sa aming larangan ay naglunsad kami 
ng klinikang bayan noong Hunyo 2008. Bago ito 
ay nakapaglunsad na ng serbisyo medikal ang 
kaaway kasama ang mga lokal na upisyal ng ba- 
rangay at health workers noong Mayo. Maramimg 
reklamo ang mga residente dahil nagkaimpek- 
syon ang mga pasyente. Namaga ang mga ari ng 
mga tinuli at ang mga gilagid ng mga binunutan 
ng ngipin. Binigyan daw sila ng syrup na iinu- 
min. Tiningnan namin ang etiketa. “Asus, kay 
bastos talaga ng kaaway dahil ang mga gamot 
na ibinigay ay expired.” Sabi ng isang tagabaryo, 
“Kung mas maaga sana kayong dumating, sa in- 
yo na lang sana kami nagpaopera.” 


Mayroon din namang mga hindi nabunutan 
ng ngipin at natuli ng kaaway kaya sila na la- 
mang ang inasikaso ng mga medik. Pagkalipas 
ng ilang araw, kinumusta ng mga kasama ang 
ilang natuli at nabunutan. Walang impeksyon at 
maayos ang paghilom ng mga sugat. Anila, 
walang katulad ang BHB. Di talaga mapapan- 
tayan. [AB] 


Klinikang bayan 


atuwang ang istap medikal sa gawaing 

masa ng kumpanya ng BHB na kinapa- 
palooban nina Ka Mian. Ayon pa kay Ka Mi- 
an, “Sa mga lugar na kinikilusan ng BHB, 
pana-panahong inilulunsad ang mga klini- 
kang bayan para matugunan ang batayang 
karapatan ng mamamayan para sa serbi- 
syong pangkalusugan. Ang istap medikal 
ang nagpaplano at nagpoprograma nito at 
ipinatutupad ito ng mga platun ng kum- 
panya sa pangunguna ng mga istap na na- 


kalubog sa mga iskwad at tim. 


“Karaniwang inilulunsad ang klinikang 
bayan kapag nagsisimula ng gawaing masa 
ang BHB sa isang erya. Para mas malawak 
ang maabot, binibigyan ng istap medikal o 
ng upisyal medikal ng maikling kurso ang 
lahat ng mga mandirigma ng platun o is- 
kwad,” dagdag pa ni Ka Chad. 


“Ttinuturo sa lahat ang mga pamamara- 
an sa pagtsek-ap sa pasyente, pamilyarisa- 
syon sa kagamitan, iba't ibang tipo ng sa- 
kit at ang mga paraan ng paglunas sa mga 
iyon. ABI 

Tatlong bagong layang bihag 
ng BHB, di pa nakababalik 
sa kanilang pamilya 


indi pa rin nakakapiling ng tatlong pulis ang kani- 

lang mga pamilya ilang linggo matapos sila palaya- 
in ng Bagong Hukbong Bayan (BHB) noong Marso 27. 
Napag-alaman ng Narciso Antazo Aramil Command (NA- 
AC-BHB) ng Rizal na nananatili silang nakabimbin sa 
panlalawigang himpilan ng PNP sa Hilltop, Barangay 
Dolores, Taytay, Rizal. Hindi sila pinahihintulutang ma- 
kauwi. 


Isinailalim sa walang katapusang interogasyon ng 
Armed Forces of the Philippines (AFP) at mga upisyal sa 
Philippine National Police (PNP) sina Insp. Rex Cunta- 
pay, PO1 Marvin Agasen at P01 Alberto Umali dahil na- 
brainwash umano sila ng BHB. Hindi nakaranas ng ga- 
nung pagtrato ang tatlong pulis sa loob ng 83 araw na 
pagkakabihag nila, ani Macario “Ka Karyo” Liwanag, ta- 
gapagsalita ng NAAC-BHB. 


Sumapit na ang Semana Santa ay hindi pa rin nila 
nakakapiling ang kanilang mga pamilya. Kahit si P01 
Agasen ay hindi pinayagang dumalo sa pagtatapos ng 
kanyang kaisa-isang anak na babae. Ang pagpapalaya sa 
mga bihag ay sinikap isagawa ng BHB isang araw bago 
ang pagtatapos ng anak ni Agasen upang magkaroon si- 
ya ng pagkakataong makadalo roon dahil pinakamimithi 
niya ito. 

Ani Ka Karyo Liwanag, nagsasabi lamang ng totoo 
ang dating mga bihag na sila ay makataong tinrato ng 
BHB at may umiiral ngayong dalawang gubyerno sa Pili- 
pinas---ang reaksyunaryong gubyerno ni Gloria Arroyo at 
sa kabilang banda, ang Demokratikong Rebolusyonar- 
yong Gubyerno ng Bayan. Sina Cuntapay ay inaresto, idi- 
netine at inimbestigahan ayon sa mga rebolusyonaryong 
patakaran at awtoridad. Tinrato sila bilang mga “bihag 
ng digma” at kusang pinalaya ng Demokratikong Gubyer- 
no ng Bayan batay sa makataong kunsiderasyon. Ito ang 
katotohanang ayaw aminin ng mga reaksyunaryong upi- 
syal ng AFP, PNP at GRP. 

Pinipilit umano ng kanilang mga upisyal ang tat- 
long pulis na magsalita nang masama laban sa BHB. 
Nahihirapan silang gawin ito dahil talagang sa saligan 
ay mabuti ang BHB, ani Ka Karyo Liwanag. Gayunpa- 
man, dahil sila ay nasa kamay pa rin ng PNP, hindi na 
magugulat ang rebolusyonaryong kilusan kung mapipi- 
lit pa rin ang tatlo na baligtarin sa publiko ang tunay 
na mga pangyayari at ang kanilang magandang pagki- 
lala sa mga Pulang mandirigma ng Bagong Hukbong 
Bayan. [AB 

Kr MATATAGUMPAY NA OPENSIBA NG BHB 


5 sundalo, nasugatan sa Bontoc 


bulabugin ang pagdiriwang ng ika-40 anibersar- 

yo ng Bagong Hukbong Bayan (BHB) sa Moun- 
tain Province nang masugatan ang lima sa kanila sa 
pananambang at operasyong isnayping ng Leonardo 
Pacsi Command (LPC) ng BHB sa Mountain Province 
mula Marso 30 hanggang Abril 1 sa Mt. Bato at Mt. 
Degway, Mainit, Bontoc. 

Ayon sa ulat ni Ka Magno Udyao, 
tagapagsalita ng LPC, salik sa 
pagbigo ng imbing pakana ng 
pasistang tropa ang pagkagamay 
ng mga gerilya sa kalupaan, ma- 
ayos na pagtangan sa mga +» 
taktikang gerilya at mahigpit “4 
na suporta ng mamamayan ng 
Cordillera. Batid ng mama- 
mayan dito na ang operasyong r T 
militar ng kaaway ay may 
kaugnayan sa malaking interes 
ng mga higanteng kumpanya ng 
minahan ng burgesya kumprador at 
mga dayuhang kapitalista tulad ng 
Lepanto Consolidated Mining Corporation. 

Bago mangyari ang apat na beses na labanan, na- 
katanggap ng mga ulat noong Marso 26 ang LPC na 
may malaking kilos ang kaaway. Hindi kukulangin sa 
walong trak at isang Humvee mula sa hedkwarters ng 
5th ID sa Isabela ang ibinaba sa isang patrol base ng 
Philippine Army sa Barangay Guinaang, Bontoc at sa 
iba pang mga lugar. 


INET ang mga sundalo ng rehimeng Arroyo na 


NAK 
NI 


General Sodusta, nabigong 
durugin ang kilusan sa Bicol 


Sa kabila nito, matagumpay pa ring naidaos ng 
hukbong bayan at mga tagabaryo ang ika-40 aniber- 
saryo ng BHB noong Marso 29. Kauuwi lamang ng mga 
taumbaryo sa kanilang mga tahanan nang magsimula 
ang putukan. 

Magkasunod na naganap ang unang dalawang la- 
banan bandang alas-9:30 ng umaga noong Marso 30 

sa Mt. Bato at Mt. Degway. Tinam- 


na yunit ng LPC ang mga tropa ng 
"gA, militar na paakyat sa Mt. Bato 
'/, bandang alas-2:00 ng hapon. 
65 Kaagad-agad na dumating ang 
REA reimporsment sa Bontoc mula sa 
REY 7 Isabela habang nagsasagawa 
naman ng istraping ang dala- 
wang helikopter na Huey malapit 
sa erya ng labanan. 
Nagdagdag ng mga reim- 
porsment ang kaaway noong 
Marso 31 habang iniistraping 
ul “ng dalawang helikopter ang 

magubat na bahagi ng Bontoc at 
hilagang bahagi ng Sagada. Kinabukasan, Abril 1, 
naglunsad ng isnayping ang BHB bandang alas-6:00 
ng umaga laban sa nagkakampong mga sundalo sa Mt. 
Bato. Bunsod nito, kinailangan ang dagdag na mga 
tropa mula sa Bontoc para makuha nila ang kanilang 
mga kaswalti. Nagsimulang maghakot ang dalawang 
Huey na helikopter bandang alas-8:00 ng umaga at 
natapos ito nang alas-2:00 ng hapon. ABI 


é 
ng 


mga inosenteng sibilyan, pagdu- 
kot, pagtortyur at iba pang pasis- 
tang kalupitan laban sa mamama- 
yan. 


aon ni Maj. Gen. Jeffrey So- 
Biz sa kanyang pagreretiro 
sa serbisyo noong Abril 8 bi- 
lang punong kumander ng 9th In- 
fantry Division ng Philippine Army 
(9ID-PA) ang kabiguang durugin 
ang rebolusyonaryong kilusan sa 
Kabikulan. 
“Walang kinang” ang kanyang 
medalya, sabi ni Ka Greg Bañares, 
tagapagsalita ng National Demo- 

cratic Front ng Bicol, dahil hindi 
niya napadapa ang baseng masa at 
patuloy na sumulong ang arma- 
dong rebolusyonaryong pakikibaka 
sa rehiyon. 

Ang tanging maipagmamaya- 
bang na “tagumpay” ni General So- 
dusta bilang hepe ng 9th ID-PA at 
Joint Task Force Bicol (JTFB) ay 
ang napakaraming mga kaso ng 
ekstrahudisyal na pamamaslang ng 


Patuloy na binibigwasan ng 
BHB ang mga papet at reaksyunar- 
yong tropa ng AFP, PNP at parami- 
litar sa Bicol sa kabila ng pagbuo 
ng isang brigadang pangkombat 
(tatlong batalyon sa minimum) at 
ilang kumpanya ng CAFGU at pag- 
sandal ng AFP sa ayudang militar 
ng US. Ayon kay Bañares, naka- 
paglunsad ng matitinding taktikal 
na opensiba ang BHB sa huling 

buwang panunungkulan ni General ang nasamsam mula sa kanila. mula sa malawak na mamamayan 
Sodusta sa rehiyon at nakapagdu- Hindi natuto si General Sodus- dahil ito ay likas na reaksyunaryo, 
lot ito ng maraming kaswalti na ta sa kanyang mga kara- malupit at nagtatanggol 
nakapagpalala sa demoralisasyon nasan. Bago siya ilipat BICOL ng isang bulok at ma- 
ng mga upisyal at tauhan ng AFP. sa Bicol ay naging a pang-aping sistema ng 
Mula Enero hanggang unang kumander siya ng lipunan. 
linggo ng Abril 2009, nakapaglun- 303rd Brigade sa Ayon pa sa taga- 
sad ang BHB sa rehiyon ng dala- Negros noong 2002 pagsalita ng NDF- 
wampu't limang (25) taktikal na kung saan nabigo rin Bicol, kahit nagreti- 
opensiba na kinabibilangan ng ang ipinagmamayabang ni- ro na si General So- 
anim na ambus, isang reyd, 16 na yang Oplan Gordian Knot dusta bilang punong 
panghaharas at isnayping at mga (ang lokal na bersyon ng kumander ng 9th ID- 
pamamarusa. Dumanas ang BHB OBL1). Ayon kay Bañares, PA at isa sa mga pa- 
ng dalawang depensibong laba- dapat malaman ni Sodusta at MN ngunahing tagapagpa- 
nan, subalit natalo pa rin nito sa lahat ng heneral ng AFP at PNP N tupad ng malupit na Op- 
maniobra ang mga bayarang sun- na kailanma'y hindi magtata- 
dalo. Apatnapu't apat na mga ele- gumpay ang isang kontra-re- (OBL2), maaari pa rin 
mento ng kaaway ang napatay, di bolusyonaryong digma kahit siyang arestuhin at li- 
bababa sa 40 ang nasugatan at buhusan pa ito ng suporta ng US. tisin ng rebolusyonar- 
ilang malalakas na armas at bala Wala itong tinatamasang suporta yong Hukumang Bayan. ABI 


g S 


lan Bantay Laya 2 


Ika-38 anibersaryo ng KAGUMA, ginunita 


inunita ng Katipunan ng mga Gurong Makabayan Dakilang Kilusang Propaganda at maging depinidong 
(Je ang ika-38 anibersaryo nito noong pwersa ng pambansa-demokratikong kilusan.” Para 
Marso 28 sa pamamagitan ng paglalabas ng es- magawa nila ito, dapat nilang itakwil ang lahat ng 
pesyal na isyu ng kanilang pahayagang Liyab. Dahil uri ng walang kabuluhang kaisipan sa eskwelahan. 
ipagdiriwang din kinabukasan ang ika-40 taon ng Dapat nilang sapulin ang mga ideya na makagaga- 
pagkakatatag ng Bagong Hukbong Bayan (BHB), bay sa pambansa-demokratikong re- 
nagpugay ang KAGUMA sa kadakilaan at kaba- Te: bolusyon at mahigpit nilang ilapat 
yanihan ng BHB bilang tunay na hukbo at ta- ito sa kongkretong kalagayan ng 
gapagtanggol ng pambansa-demokrati- Pilipinas. 
kong interes ng sambayanang Pili- Inilathala rin sa Liyab ang 
pino. artikulo ni Tagapangulong Mao 
Kaugnay ng anibersaryo ng Zedong tungkol sa integrasyon 
KAGUMA, inilakip sa isyu ang sa- ng mga intelektwal sa masang 
naysay ni Prof. Jose Maria Sison manggagawa at magsasaka. Sa arti- 
na pinamagatang “Hinggil sa kulong iyon, hinikayat ni Mao ang 
Pambansa-Demokratikong Kilu- mga intelektwal tulad ng mga guro, 
san ng mga Guro.” Ayon kay Si- "manunulat, artista at mga 


son, dapat harapin ngayong pa- ng syentipikong mananaliksik na 
nahon ang hamon ng paglalan- | MABUHAY ANG) tumungo sa kanayunan, mga 
sag sa mga salalayan ng malako- | IKA-38 ji pabrika at mga baryo dahil na- 


lonyal at malapyudal na lipunang 
Pilipino at ng imperyalismong 


pakasama kung sa buong buhay 
ng isang intelektwal ay wala 


ANIBERSAL7' : 
5 KAGUMA' | 


US. Ang mga rebolusyonaryong SAAS man lamang siyang makikilalang 
pwersa sa Pilipinas at iba pang mga kahit isang manggagawa o mag- 
bayan, aniya, ay napakabilis na bumabangon para pa- sasaka. 

litan ng bago ang luma. Nagbigay-pugay din ang KAGUMA sa kapwa nilang 


Dagdag niya, “Ang lahat ng mga guro at magi- guro na si Rebelyn Pitao, 20, na dinukot, pinahira- 
ging guro na pumapanig sa katotohanan, kataru- pan, ginahasa at pinatay ng mga armadong galamay 
ngan at progreso ay dapat magkaisa sa Ikalawang ng rehimeng US-Arroyo noong Marso 4. Anila, ang 

brutal na pagpaslang kay Rebelyn at lahat ng mga 
biktima ng terorismo't pasismo ng estado at ng im- 
peryalismo ay ibayo lamang “nagbibigay-katwiran at 
nagpapakita ng pagiging makatarungan ng pursigi- 
dong paglahok sa demokratikong rebolusyon ng da- 
anlibo't milyong guro at mamamayang Pilipino.” 
Ang KAGUMA ay isang lihim na pambansa-demo- 
kratikong organisasyon ng mga guro, mga estudyan- 


teng guro at mga kawani sa edukasyon na nagkakaisa 
para isulong ang demokratikong rebolusyon ng bayan. 
Isa ito sa mga alyadong organisasyon ng National De- 
mocratic Front of the Philippines (NDFP). Nang ipataw 
noong Setyembre 1972 ang batas militar ng diktadu- 
rang US-Marcos, idineklarang iligal ang lahat ng ha- 
yag na pambansa-demokratikong organisasyong masa 
kabilang ang KAGUMA. [AB] 


Makabayan: Napapanahong pwersa 
sa pakikibakang elektoral 


kakataong nangangahulu- 

gan...ng malaking pagsu- 
long ng kilusang bayan para sa tu- 
nay na pambansang kasarinlan, de- 
mokrasya, katarungang panlipunan 
at lahatang-panig na kaunlaran.” 
Ito ang mensahe ni Prof. Jose Ma- 
ria Sison sa pagtatatag ng Makaba- 
yang Koalisyon ng Mamamayan 
(MAKABAYAN), isang koalisyon ng 
mga progresibong partido sa pa- 
ngunguna ng Bayan Muna, ANAK- 
PAWIS at GABRIELA, nitong Abril 
16. Idinaos ang okasyon sa Bahay 
ng Alumni sa University of the 
Philippines sa Quezon City. 

Ang MAKABAYAN ay naglala- 
yong sumabak sa pakikibakang 
elektoral sa pamamagitan ng pag- 
papatakbo ng sariling mga kandi- 
dato sa iba't ibang antas ng gub- 
yerno at pakikipagtulungan sa iba 
pang partido at personaheng maki- 
kiisa sa layunin nito. 

Ani Sison, ang pagtatatag ng 


11 [k ay makasaysayang pag- 


MAKABAYAN ay napapanahong kon- 
solidasyon ng mga tagumpay sa 
pakikibakang elektoral ng mga 
progresibong partido at mga kaug- 
nay na organisasyong masa. Ma- 
agap aniya itong paghahanda para 
sa eleksyong 2010 na nais hadla- 
ngan o dayain ng reaksyunaryong 
pangkating Arroyo para patuloy na 
kumapit sa poder. 

Inilarawan ni Sison ang MAKA- 
BAYAN bilang pinakamalakas na 
pwersang oposisyon sapagkat ito 
ang pinakaprinsipyadong kasang- 
kapan ng bayan, may pinakamaka- 
buluhang platapormang patriyotiko 
at progresibo, kinabibilangan ng 
pinakadesidido at pinakaaktibong 
mga lingkod ng bayan at nagtatag- 
lay ng pinakamatatag at pinakama- 
aasahang baseng masa sa buong 
bansa. Subok na aniya ang tatag 
ng mga progresibong partido at li- 
der laban sa tukso ng pagpapaka- 
tuta at korapsyon taliwas sa kati- 
walian at kawalang-integridad na 


Mi 


SI EZITE 


siyang tatak ng mga pulitikong tra- 
disyunal. 

Pinuri ni Sison ang mga prinsi- 
pyo at ang pangkalahatang progra- 
ma ng MAKABAYAN na aniya'y tu- 
mutugon sa daing ng bayan para sa 
pulitika ng saligang pagbabago at 
makabuluhang reporma, mabuting 
pamamahala, pag-asenso ng mahi- 
hirap, pambansang kasarinlan at 
iba pang adhikaing makatarungan 
at kagyat. 

Ang asembleya ng pagtatatag 
ng MAKABAYAN ay may temang “Pi- 
lipino para sa pagbabago! Pagba- 
bago para sa Pilipino!” na ani Si- 
son ay lubos na pinalalawig hindi 
lamang ng mga pangkalahatang 
prinsipyo kundi gayundin ng mga 
kongkretong planong nagsisilbi sa 
mga kagyat na pangangailangan ng 
mamamayan laluna ngayong labis 
silang naghihirap dahil sa pang- 
aapi at pagsasamantala. 

Kabilang sa mga personaheng 
dumalo sa asembleya sina Sen. Ma- 
nuel Roxas, Sen. Ana Consuelo Ma- 
drigal, Sen. Francis Pangilinan, 
Rep. Matias Defensor, Rep. Teofisto 
Guingona III, Rep. Del de Guzman, 
Rep. Abigail Binay, Rep. Rodolfo 
Plaza, Rep. Jose de Venecia at asa- 
wa niyang si Gina, Mayor Feliciano 
Belmonte at Vice Mayor Herbert 
Bautista ng Quezon (City, dating 
Sen. Leticia Ramos-Shahani, ang 
National Artist na si Bienvenido 
Lumbrera, at ang direktor ng peli- 
kula na si Joel Lamangan. ABI 

PANANALANTA NG PASISTANG ESTADO 


na 


Panghaharas ng militar sa Paquibato District, Davao City 


istulang malaking garison ang 

distrito ng Paquibato sa Davao 
City dahil sa matinding militarisa- 
syon. Sa balkunahe ng barangay 
hall ng Barangay Mabuhay, naka- 
pusisyon ang isang M60 masing- 
gan. Sa Crossing Hasil sa hangga- 
nan ng Paquibato at Panabo City, 
itinayo ang isang tsekpoynt at ni- 
rerekisa ang lahat ng sasakyang 
dumadaan. 

Laganap ang paglabag sa kara- 
patang-tao sa Paquibato. Isa sa pi- 
nakahuling kaso ang pagpaslang ng 
militar noong Marso 12 kay Uriel 
Emata Clerigo, isang residente ng 
Paquibato at isa sa mga lokal na li- 
der ni Rodrigo Duterte, meyor ng 
Davao City. Binaril si Clerigo sa lo- 
ob ng kanyang bahay sa Paradise 
Embac. Isa si Clerigo sa kumukun- 
dena sa matinding militarisasyon 
sa Paquibato at pagdami ng mga 
tropang militar dito. 

Anim na residente ng Paquiba- 
to ang nirekisa noong Marso 2 sa 
tsekpoynt ng militar at hiningan 
ng sedula. Papunta sana sila sa city 


hall para tumestigo sa pagdinig ng 
sangguniang panlunsod ng Davao 
City hinggil sa pambubugbog ng 
mga sundalo sa mga sibilyan. 
Samantala, binantaan ng mili- 
tar ang buhay ni Elgin Damasco, 
news director ng DXDC-Davao ng 
Radio Mindanao Network (RMN). Sa 
kanyang pang-umagang programa 
sa radyo noong Marso 16, naka- 
tanggap siya ng mensaheng text sa 
cellphone na nagbabantang papa- 
tayin siya dahil umaakto umano si- 
yang tagapagsalita ng BHB. Mina- 
manmanan din ng di kilalang mga 
tao ang komunidad na tinitirhan ni 
Damasco at tinatanong kung saan 
siya nakatira at ang station mana- 
ger ng DXDC na si Dodong Solis. 
Noong Pebrero 23, pumunta si 
Damasco sa Paquibato para kumpir- 
mahin ang mga ulat tungkol sa 
pambubugbog ng militar sa mga 
residente. Kinapanayam niya ang 
isang upisyal ng barangay at na- 
pag-alamang totoo ang mga abu- 
song militar sa lugar. Bumalik si 
Damasco sa Paquibato noong Marso 


1 at dito niya nasaksihan ang ha- 
rasment ng militar na nakapwesto 
sa tsekpoynt. Kasama ang iba pang 
nakasakay na mga residente, pina- 
hinto sila sa tsekpoynt at hiningan 
ng sedula. Iginiit ng mga sundalo 
na ang mga sedula lamang na may 
mga inisyal ng isang upisyal ng mi- 
litar sa likod ang kanilang tatang- 
gapin. Dito nagalit si Damasco at 
ang mainit niyang pakikipagtalo sa 
militar ay inilabas niya sa kanyang 
programa sa radyo. 

Si Damasco ang nag-ulat sa ha- 
rasment na naranasan ni Sister 
Stella Matutina at iba pang mga 
aktibistang kontra-mina sa Baran- 
gay Taytayan, Baganga, Davao 
Oriental. Si Damasco rin ang isa sa 
mga mamamahayag na nag-inter- 
byu kay Ka Parago matapos pasla- 
ngin ang anak niyang si Rebelyn. 

Kinundena ng National Union 
of Journalists of the Philippines- 
Davao ang matinding harasment ng 
militar sa mga mamamahayag na 
nagsisikap na maglantad ng mga 
abusong militar. [AB 


Nahuling lider ng BHB, tinortyur ng militar 


niulat ng anak ng isang lider ng BHB na isinailla- 

lim ng militar sa matinding tortyur ang kanyang 
ama na si Regenaldo Alicaba, Sr. o “Ka Emong”. Na- 
ka-medical leave si Ka Emong nang siya'y arestuhin 
ng militar nang walang mandamyento de aresto no- 
ong Enero 18. Ayon kay Rizalyn Manguilimotan, 28, 
namamaga ang mga tainga, tuhod at paa ng kan- 
yang ama nang una niya itong makita sa himpilan 
ng Eastern Mindanao Command sa Camp Panacan. 
Nangyari ang pagtortyur bandang Enero 20 bago si- 
la dumating sa Camp Panacan. 

Habang hiwalay silang iniimbestigahan ng mili- 
tar, narinig niya mula sa kanyang kinaroroonan ang 
pagmamakaawa ng kanyang ama na nagsasabing 
ihinto na ang pananakit. Kinabukasan, nang dalhin 
sila sa Camp Panacan, ikinwento ng kanyang ama 
na kinuryente ang kanyang bayag at binantaan na 

lalaslasin ang kanyang leeg kung hindi siya maka- 
pagsasabi kung nasaan ang iba niyang kasamahan 
sa BHB. May isang pulgadang sugat din si Ka 
Emong sa kanyang ilong. Para hindi makapagpyan- 
sa si Ka Emong, sinampahan siya ng mga elemento 
ng Criminal Investigation and Detection Group 
(CIDG) ng walong gawa-gawang mga kaso tulad ng 
murder, kidnapping, robbery at arson kung saan tat- 
lo lamang ang aktwal na nagbabanggit sa pangal- 
an ni Ka Emong. 

Ang pagtortyur ng militar kay Ka Emong ay labag 
sa Artikulo 13 at 17 ng Geneva Conventions na nag- 
titiyak na ang mga nabibihag sa gera ay dapat ma- 
katanggap ng makataong pagtrato at hindi dapat 
makaranas ng pisikal o mental na tortyur, o iba pang 
tipo ng pamumwersa para makuha ang anumang im- 
pormasyon mula sa kanila. [AB] 

Fraiz PANANALANTA NG PASISTANG ESTADO 


Pagrerekrut ng mga Lumad bilang paramilitar, kinundena 


Ko ng KALUMARAN, 
isang grupo ng mga Lumad sa 
Mindanao ang pwersahang pagre- 
rekrut ng mga Lumad sa paramilitar 
na grupong Task Force Gantangan. 
Ginagawang mga panangga ang 
mga Lumad sa kontra-rebolusyo- 
naryong kampanya ng gubyerno la- 
ban sa PKP-BHB, na tahasang pag- 
labag sa mga saligang karapatang- 
tao. Ayon kay Dulphing Ogan, 
pangkalahatang kalihim ng KALU- 
MARAN, pinipilit ang mga Lumad 
na sumapi sa paramilitar na pwersa 
at kung sila'y umaayaw, sila'y bina- 
bansagang mga myembro ng Ba- 
gong Hukbong Bayan at ginaga- 
wang target ng harasment. 
Mahigit 100 Lumad mula sa li- 
mang mayor na grupong minorya 
sa Mindanao ang nagpiket noong 
Marso sa Mines and Geosciences 
Bureau (MGB) at sa himpilan ng 
Eastern Mindanao Command sa 
Camp Panacan pagkatapos ng tat- 
long araw na pagtitipon kung sa- 
an ibinahagi nila ang mga kaso ng 
pamamaslang at panggigipit ng 
militar sa mga Lumad sa iba't 
ibang bahagi ng Mindanao. Nana- 
wagan ang mga nagpiket na ihin- 
to ang militarisasyon sa kanayu- 
nan at ang sapilitang pagrerekrut 


ng mga Lumad para sa mga ope- 
rasyong militar. Nanawagan din 
sila na ihinto ang pangangamkam 
ng malalaking empresa sa pagmi- 
mina at mga plantasyon sa kani- 
lang lupang ninuno na naging 
sanhi ng kakulangan ng kanilang 
pagkain. 

Ang mga Lumad na nirerekrut 
sa gupong paramilitar ay pinapa- 
trabaho nang 24 oras na walang 
sweldo. Inuutusan silang magpa- 
trolya sa lugar na kung minsa'y 
armado lamang ng mga itak. Da- 
hil hindi na sila makapagtrabaho, 
wala na silang makain. 

Ang Task Force Gantangan ay 
bahagi ng National Internal Secur- 
ity Plan (NISP) para durugin uma- 
no ang rebolusyonaryong kilusan 
sa pagtatapos ng termino ni Gloria 
Arroyo sa pamamagitan ng pagga- 
mit ng mga pambansang minorya 
sa pakikipaglaban sa BHB. Isa sa 
mga ginagawa ng Task Force Ganta- 
ngan ang pagtatayo ng mga orga- 
nisasyong paramilitar na tinatau- 
han ng mga Lumad na may mga pa- 
ngalang tulad ng Bagani force, Ali- 
maong tribal justice, Manggahat at 
Alamara. Bukod sa mga ito ay nag- 
tatayo rin ng Barangay Defense 
System (BDS) sa mga lugar na may- 


roong Lumad at setler na popula- 
syon. 

Gawain din ng Task Force Gan- 
tangan ang pekeng pagpapasuko 
ng buu-buong mga komunidad ng 
mga Lumad at pilit na pagpapaa- 
min sa kanila na myembro sila ng 
BHB. 

Pinag-aaway din sila para ma- 
wasak ang kanilang pagkakaisa at 
makapasok ang malalaking kum- 
panya sa pagmimina at mga plan- 
tasyon at makontrol ang kanilang 
mga lupang ninuno, ayon kay Nor- 
ma Capuyan, pangalawang tagapa- 
ngulo ng KALUMARAN. Ang pagpa- 
sok ng malalaking kumpanya sa 
pagmimina at mga plantasyon ay 
banta sa katiyakan sa pagkain ng 
mga Lumad. Hindi nila makakain 
ang jathropa (tuba-tuba), na itina- 
tanim sa mahigit 500 ektaryang lu- 
pain sa bayan ng Malungon, South 
Cotabato. Nasa South (Cotabato, 
Compostela Valley at Davao Orien- 
tal ang kalakhan ng sampung pra- 
yoridad na proyekto sa pagmimina 
ng rehimeng Arroyo. Ang madalas 
na paglulunsad ng kaaway ng mati- 
tinding operasyong militar sa mga 
lugar na ito ay nagdudulot ng ma- 
lawakang dislokasyon sa maraming 
Lumad. ABI 


Mga sibilyan sa Rizal, ginigipit ng militar 


I punong barangay ang pinaslang 
ng mga elemento ng Charlie Coy ng 
16th IB noong Marso 28 dahil sa hina- 
lang nakikipagtulungan siya sa Bagong 
Hukbong Bayan (BHB). Si Claudio Lasti- 
mada, barangay kapitan ng Macabud, Rodri- 
guez, Rizal at ang kanyang manugang na si 
Salvador Abarina ay namatay nang tamba- 
ngan sila ng mga armadong lalaking naka- 
bonnet. Tatlo pang sibilyang kasama nila 


ang nasugatan sa ambus. 


Ang mga salarin na nakahimpil sa 

Lopez. 


tabi ng San Jose Builders Subdivision sa San Jose, 
Rodriguez, Rizal ay pinamunuan ni 2nd Lieutenant 


Pinaghinalaan ng militar si Lastimada da- 
hil siya ang nag-ulat sa pulisya na may 
sinunog na dump truck noong Enero 3, 

na siyang nagsilbing pain para tamba- 

ngan ng BHB ang limang pulis mula sa 

418th Provincial Mobile Group na rumes- 

ponde. Isang pulis ang napatay, isa ang 
nasugatan at tatlo ang nabihag sa labanang ito. 
Hinaharas, 


binabantaan at binubugbog din 
ANG BAYAN Abril 21, 2009 


ng militar ang mga magsasaka, 
setler at Dumagat sa mga bayan 
ng Rodriguez, San Mateo, Baras, 
Teresa at Antipolo City dahil sa 
hinalang sila ang tumulong sa 
BHB para maitago ang tatlong pu- 
lis sa loob ng 83 araw nilang pag- 
kakabihag. 

Ang 16th IB ay kilala bilang 
kilabot na batalyon ng Philippine 
Army na pinamunuan noon ni Gen. 
Jovito Palparan. Sa ilalim ni Pal- 
paran ay responsable ito sa pag- 
patay ng mga sibilyan at pagpu- 
got ng ilan sa kanilang mga bikti- 
ma para makapaghasik ng lagim sa 
mga komunidad na pinagsususpe- 
tsahan nilang sumusuporta sa 
BHB. [AB] 


N BALITA | 


Protesta laban sa chacha, muling umarangkada 
MULING umarangkada ang protesta laban sa plano ng pangkating Arro- 
yo na baguhin ang konstitusyon nang muling magbukas ang Kongreso 
nitong Abril 13. Noong araw na iyon ipinagpatuloy ng House Commit- 
tee on Constitutional Amendments ang pagdinig sa resolusyon ng mga 
alipures ni Arroyo sa Kongreso na itransporma ang kapulungan ng Kon- 
greso sa isang constituent assembly. 

Nagmartsa ang mga myembro ng BAYAN sa kahabaan ng Batasan. 
Sinalubong nila ang mga myembro ng Kilusang Mayo Uno (KMU) at mga 
kasapi ng Kilusang Magbubukid ng Pilipinas (KMP) mula sa Southern Ta- 
galog. Ang piket nila sa labas ng Batasan ay plano nilang panatilihin 
hanggang Hunyo 6, huling araw ng pangalawang regular na sesyon ng 
Kongreso. 

Nabulabog ang Kongreso at sinuspinde ang pagdinig nang magsuot 
ng mga sumbrerong may mga islogang anti-chacha ang mga estudyan- 
teng nakaabot hanggang bulwagan ng Kongreso. Kinumpiska ng mga 


gwardya ang mga sumbrero at pinaalis ang mga estudyante. ABI 
- 130 eskwelahan, magtataas ng singil 
Progresibong UMAABOT na sa 130 pribado at pampublikong unibersidad at kolehiyo 


doktor, pinaslang 


lang beses na pinagbabaril ng 

mga naka-bonnet na lalaking ar- 
mado ng mga M16 at kal. .45 pis- 
tola si Dr. Bartolome Resuello, 62, 
nitong Abril 1 sa Barangay Cabab- 
tuan, Pambujan, Northern Samar. 
Si Resuello ay kilalang aktibista 
mula pa noong panahon ng batas 
militar. Siya ang pangalawang ta- 
gapangulo ng Bayan Muna sa 
Northern Samar mula 2000-2003 
at isa sa mga tagapagtatag ng PE- 
SANTE-Northern Samar, ang mili- 
tanteng organisasyon ng mga 
magsasaka sa prubinsya. 

Naganap ang pamamaslang 
bandang alas-5:30 ng hapon ha- 
bang sakay ng motorsiklo ang bik- 
tima patungo sa kanyang bahay. 

Una siyang pinagtangkaang 
patayin noong Marso 2006 nang 
paulanan siya ng bala habang sa- 
kay din ng motorsiklo sa Barangay 
Doña Lucia, Mondragon, Northern 
Samar. 

Mariing kinundena ng KATU- 
NGOD-Sinirangan Bisayas ang pag- 
paslang kay Resuello. ABI 


ANG BAYAN Abril 21, 2009 


ang nakatakdang magtaas ng matrikula sa darating na pasukan. Ito ay 
batay sa pagmomonitor simula noong Pebrero na isinagawa ng Tuition 
Monitor Hotline ng National Union of Students of the Philippines. 

Ayon sa Commission on Higher Education (CHED), mula 5% hang- 
gang 10% ang planong pagtataas ng matrikula ng mga eskwelahan. Ka- 
bilang dito ang 30 pribadong paaralan sa National Capital Region, 26 sa 
Calabarzon, 15 sa Northern Mindanao, 10 sa Bikol, walo sa Davao, pito 
sa Socsksargen, anim sa Western Visayas, dalawa sa Mimaropa at tig-isa 
sa ARMM at CAR. 

Malaking kabulastugan ang umano'y pagpapatigil ng rehimeng Ar- 
royo sa pagtataas ng matrikula maging sa mga pampublikong unibersi- 
dad at kolehiyo sa gitna ng rumaragasang krisis sa ekonomya. Sa katu- 
nayan, maraming malalaking bayarin ang palihim nang inaprubahan ng 
University of the Philippines Board of Regents. 

Halimbawa lamang nito ang P400 tungong P1,000 kada yunit na 
pagtaas ng matrikula at P1,530 tungong P2,330 dagdag na sarisaring 
bayarin kada semestre para sa mga graduate student ng UP Mindanao 
School of Management; at P550 tungong P2,500 kada yunit na pagtaas 
ng matrikula sa graduate program ng UP Diliman College of Home Eco- 
nomics. May malaking pagtaas din sa graduate program ng School of Sta- 
tistics kung saan P2,500 na ang dating P600 kada yunit na matrikula at 
P2,000 na ang dating P300 kada yunit na matrikula para sa mga bagong 
estudyanteng nagtatrabaho sa gubyerno at walang scholarship. Sa mga 
graduate program naman ng UP Extension Program sa Pampanga at Olo- 
ngapo, tumaas ang matrikula mula P1,500 tungong P2,500 kada yunit. 

Samantala, hiniling naman ni Bayan Muna Rep. Satur Ocampo sa 
CHED na bantayan ang mga pribadong paaralan na magtataas ng matri- 
kula gayundin ang iba pang bayarin. Ayon kay Ocampo, dapat tiyakin 
ng CHED na nakokontrol ang pagtaas ng mga bayarin sa mga paaralan 
at nakatatamasa ng sapat na edukasyon ang bawat mamamayan. [AB] 

N BALITA | 


Maramihang pagsuko ng BHB, pinabulaanan ng NDFP 


“BOGUS!” Ganito ang bansag ng 
National Democratic Front of the 
Philippines (NDFP) sa ipinagmalaki 
kamakailan ng Armed Forces of the 
Philippines (AFP) na umano'y ma- 
ramihang pagsuko ng mga kasapi 
ng Bagong Hukbong Bayan (BHB). 
Ayon sa hinirang na hahaliling he- 
pe ng AFP na si Lt. Gen. Victor 
Ibrado, mahigit 40 kasapi ng BHB 
at tagasuporta nito ang “nagbalik- 
loob” sa reaksyunaryong gubyerno 
mula Marso 23 hanggang Abril 16 
nitong taon at pumaloob sa “Social 
Integration Program” (SIP) ng gub- 
yernong Arroyo. 

Ayon kay Kasamang Fidel Agca- 


oili, tagapangulo ng NDFP Human 
Rights Committee, sumusuhay la- 
mang ang mga pahayag na ito ni 
General Ibrado sa mga bukambibig 
ng AFP na madudurog daw nito ang 
armadong rebolusyonaryong kilu- 
san pagsapit ng 2010. Ibinunyag 
ni Agcaoili na malaking bahagi ng 
mga iniaalok na salapi para sa mga 
“rebel returnee” ay napupunta sa 
mga bulsa ng mga kumander ng ba- 
talyon at matataas na upisyal ng 
AFP. 

Noong nakaraang taon, P18.8 
milyon ang ibinuhos ng gubyer- 
nong Arroyo sa bogus na SIP. Sa 
ilalim ng programang ito na pina- 


ngangasiwaan ng Presidential 
Adviser on the Peace Process, nag- 
bibigay umano ng P20,000 sa ba- 
wat sumusuko at may karagdagang 
P50,000 pa raw kung may dala 
itong armas. Pinagkakalooban din 
daw sila ng amnestiya sa ilalim ng 
Presidential Proclamation 1377 ni 
Arroyo. 

Kung paniniwalaan ang kani- 
lang mga pahayag sa midya, dapat 
sana'y nagtatagumpay na sila nga- 
yon pa lang. Subalit ang totoo'y 
inaamin mismo ng pamunuan ng 
AFP na pangunahing banta pa rin 
sa seguridad ng reaksyunaryong 
gubyerno ang BHB. 


Armadong pakikibaka sa Peru at India, 
patuloy na sumusulong 


PATULOY na sumusulong ang armadong pakikibaka ng 
mga rebolusyonaryong pwersa sa Peru at India. 

Binigwasan ng mga rebolusyonaryong mandirigma 
ng Shining Path o Sendero Luminoso ang mga pwer- 
sang militar sa timog-silangan ng Peru. Ang Sendero 
Luminoso ang armadong hukbo na nasa ilalim ng pa- 
mumuno ng Partido Comunista de Peru (PCP). Ayon 
mismo sa Defense Department ng reaksyunaryong gub- 
yerno sa Peru, 12 sundalo kabilang ang kanilang kapi- 
tan ang napatay, dalawa ang nasugatan at isa pa ang 
nawawala sa isang ambus na inilunsad noong Abril 9. 
Karamihan sa nagpapatrulyang reaksyunaryong kawal 
ay nangahulog sa bangin matapos silang hagisan ng 
mga granada at dinamita ng mga gerilya. 

Ang labanang ito ang isa na sa pinakamatigting ni- 
tong nakaraang ilang dekada sa Peru mula nang muling 
sumiklab ang armadong rebolusyong pinamumunuan ng 
PCP. Pinasisinungalingan ng tagumpay na ito ang nau- 
nang deklarasyon ng reaksyunaryong gubyerno sa Peru 
na lusaw na ang armadong rebolusyon doon matapos 
madakip noong 1992 ang pangunahing lider nitong si 
Abimael Guzman. 

Samantala, sa India, nilusob ng mga Maoistang ge- 
rilya ang isang minahan ng bauxite sa silangang baha- 
gi ng India noong Abril 13 ng umaga. Hindi kukula- 
ngin sa walong pulis ang napatay sa labanan. Wala na- 
mang nasaktan sa mga minero at empleyado ng kum- 
panya. [AB 

Mga hakbang ng UN, “deklarasyon 
ng gera”- North Korea 


NAGPAHAYAG ang gubyerno ng North Korea nitong 
Abril 18 na anumang parusa o presyur na ipapataw 
ng United Nations (UN) kaugnay ng pagpapalipad 
nito ng rocket noong Abril 5 ay ituturing nitong 
"deklarasyon ng gera." 

"Ang rebolusyonaryong hukbo ng Democratic 
People's Republic of Korea (DPRK) ay laging naka- 
handang umaksyon anumang sandali para parusa- 
han nang walang pag-aatubili ang sinumang yuyu- 
rak nang kahit bahagya sa soberanya at dangal ng 
DPRK," anang gubyerno. 

"Ngayong ang grupo (ang UN) ay upisyal nang 
nagdeklara ng kumprontasyon at gera laban sa 
DPRK, magpapasya ang rebolusyonaryong hukbo 
na palakihin ang kakayahang pandepensa ng ban- 
sa kabilang ang nukleyar na pamigil ng atake sa 
anumang paraan...," anang North Korea. 

Ang pahayag ng North Korea ay tugon sa pag- 
kundena ng UN noong Abril 13 sa nabanggit na 
pagpapalipad ng rocket. Ang gayong hakbang ng 
UN ay itinulak ng US na nagsabing ang pagpapali- 
pad ng rocket ng North Korea ay "panghahamong" 
labag sa resolusyon ng UN Security Council noong 
2006 na nagbabawal dito na maglunsad ng anu- 
mang ballistic missile. 

Iginigiit ng North Korea na ang tanging layu- 
nin ng inilunsad nitong rocket ay maghatid sa ka- 
lawakan ng isang satelayt na pangkomunikasyon. [EB 


ANG BAYAN Abril 21, 2009 

Bangkang papel sa rumaragasang krisis 


ga bangkang papel ang iniaalok ni Gloria Arro- 
M: upang maitawid ang mga manggagawang 

Pilipino sa rumaragasang krisis sa ekonomya, 
tungo sa ibang bansa kung saan, aniya'y daan-daan li- 
bong trabaho ang naghihintay lamang sa kanila. 

Inaakala ni Arroyo na sa pagtutulak sa mga Pilipi- 
no na magtrabaho sa ibang bansa ay maikukubli niya 
ang lumalalang problema ng disempleyo sa Pilipinas 
at mapalalabas na siya'y may malasakit sa mga Pilipi- 
no. Ito'y kahit pa magmukhang malaking recruiting 
agency ang Malacafang. Subalit katulad ng iba pa ni- 
yang hakbangin at gimik sa harap ng kasalukuyang 
krisis sa kabuhayan, walang mabuting idudulot ang 
mga ito sa mamamayang Pilipino. 

Malaking kabulastugan ang pagtutulak ni Arroyo 
sa mga Pilipino na makipagsapalaran sa ibayong da- 
gat. Nito lamang Abril, matapos bumyahe sa Dubai at 
ianunsyo ni Arroyo na may mahigit 200,000 
trabahong naghihintay para sa mga Pilipi- 
no doon, nalantad na ilandaang migranteng 
Pilipino ang ilang buwan nang naghahanap ng paraan 
na makauwi matapos walang datnang hanapbuhay do- 
on (tingnan ang kaugnay na artikulo). 

Inililihim ni Arroyo ang totoong 
kalagayan ng trabaho 
sa Dubai at 
kalakhan ng 
Middle East. Mu- 
la noong huling 
kwarto ng 
nakaraang 
taon, daanlibong 
dayuhang mang- 
gagawa na ang nasisi- 

sante at napauuwi mula sa Middle East. Tinatayang 
halos kalahati ng 13 milyong dayuhang manggaga- 
wang nasa Middle East ngayon ay masisisante at pau- 
uwiin hanggang sa susunod na taon. Nanganganib din 
ang marami sa mahigit dalawang milyong manggaga- 
wang Pilipino na naroon ngayon. Dumarami na rin ang 
kaso ng mga pinauuwing manggagawa mula sa Eu- 
rope, Japan, Korea, Taiwan at iba pang bansa bunga 
ng pandaigdigang kapitalistang krisis. 

Ang lumalalang problema ng mga dayuhang mang- 
gagawa sa Middle East ay salamin na lamang ng na- 
gaganap sa buong mundo. Katunayan, malaking baha- 
gi ng tinatayang 40 milyong manggagawang mawa- 
walan ng trabaho ngayong taon ay mga mi- 
granteng manggagawa mula sa mga 
atrasadong bansa na maoobligang 
umuwi na lamang at du- 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


